শিবচর প্রতিনিধি: মাদারীপুর জেলার শিবচর উপজেলা পরিষদের চেয়ারম্যান ও ভাইস-চেয়ারম্যান দত্তপাড়া ইলিয়াস আহমেদ চৌধুরী (দাদা ভাই) এর কবরে শ্রদ্ধা নিবেদন করেছেন। আজ রবিবার (২৮ এপ্রিল) সকালে শিবচরের দত্তপাড়ায় মুক্তিযুদ্ধের অন্যতম সংগঠক, মুজিব বাহিনীর কোষাধ্যক্ষ, সাবেক সংসদ সদস্য ও চীফ হুইপ নূর ই আলম চৌধুরীর পিতা মরহুম ইলিয়াস আহমেদ চৌধুরী (দাদা ভাই) এর কবরে পুষ্পস্তবক অর্পনের মাধ্যমে শ্রদ্ধা নিবেদন করেন এবং কবর জিয়ারত করেন। গতকাল শনিবার ঢাকা বিভাগীয় কমিশনারের অফিসে শপথ গ্রহণ করেন নবনির্বাচিত চেয়ারম্যান শামসুদ্দিন খান, ভাইস-চেয়ারম্যান বিএম আতাউর রহমান আতাহার, মহিলা ভাইস চেয়ারম্যান ফাহিমা আক্তার।
শিবচর উপজেলা আওয়ামী লীগ সূত্রে জানা যায়, শনিবার ঢাকা বিভাগীয় কমিশনারের অফিসে শপথ গ্রহণ শেষে আজ রবিবার সকালে চীফ হুইপ নূর-ই-আলম চৌধুরী এমপি’র পিতা সাবেক সংসদ সদস্য ইলিয়াস আহমেদ চৌধুরী (দাদা)-ভাইয়ের কবর জিয়ারত ও হাজী শরিয়াতুল্লাহ (রা.)-এর কবর জিয়ারত করেন নব নির্বাচিতরা। এসময় উপজেলা আওয়ামী লীগের বিভিন্ন নেতৃবৃন্দ উপস্থিত ছিলেন।